登冶山寻仙人洞用元王琏访徐良夫韵
于役经檀州，禅房养愁疾。行药寻林峦，自顾负奇癖。冶山有遗构，塔院看历历。风榛蔽鸟道，纡曲转岩石。绝顶纵遐瞩，连峰更攀陟。龙剑去已久，灯光传灵迹。崖欹若堂隍，古洞玉潭寂。局蹐盥漱馀，境异心有得。振衣望穷边，千山黯将夕。彷佛霄汉閒，笙鹤忽来觌。
主题：山水
情感：恐惧